text: آیوش کے شعبے کے گھریلو بازار میں گزشتہ دہائیوں کے دوران مسلسل اضافہ جاری رہا ہے اور اس کے ساتھ ہی عالمی سطح پر روایتی ادویہ کی قبولیت میں بھی اضافہ ہوا ہے ۔ اس لئے تکمیلی غذاؤں ، تغذیات اور جڑی بوٹیوں کے عرق جیسی آیوش کی مصنوعات کی برآمدات میں زبردست اضافہ ہوا ہے ۔ حالات کے اس رخ سے فائد ہ اٹھانے کی غرض سے ایم ایس ایم ای اور آیوش کی وزارتوں نے اس شعبے میں کاروبار کے فروغ کے لئے مل کر کام کرنے کا فیصلہ کیا ہے ۔ اس سلسلے میں مذکورہ بالا دونوں وزارتیں آیوش کے شعبے میں کاروبار کے فروغ کے لئے علاقائی ورکشاپ کا اہتمام کریں گی اور ایم ایس ایم ای کی وزارت سدھا طریقہ علاج سے فائدہ حاصل کرنے کی غرض سے آیوش کی صنعتوں کے لئے نئی اسکیمیں تیار کرے گی۔